...इधर, सूरानुस्सी से विधिपुर रोड पर सीवरेज ब्लॉकेज से दिक्कत
बावा खेल फोरलेनिंग का काम पूरा होने तक बसों-ट्रकों का ट्रैफिक रोका जाएगा
कपूरथलारोड पर बस्ती बावा खेल एरिया की फोरलेनिंग का काम पूरा होने तक हैवी ट्रैफिक बंद किया जाएगा। बेस वर्क का काम पूरा होने के बाद कपूरथला रोड पर ट्रैफिक खोल दिया गया है लेकिन तेज रफ्तार वाहनों से सड़क पर दिन भर धूल उड़ती रहती है और दुकानदारों का दुकानों पर बैठना भी मुश्किल हो गया है।
सड़क बनाने के लिए पत्थर डाले गए हैं जो वाहनों की रफ्तार से उड़कर दुकानों में लगते हैं। कई दुकानों के शीशे भी टूटे हैं। एरिया के लोगों ने मेयर सुनील ज्योति से मुलाकात करके अपील की कि बसों, ट्रकों की एंट्री रोकी जाए। मेयर सुनील ज्योति ने एसीपी ट्रैफिक दिग्विजय कपिल से इस संबंध में बात की और जब तक सड़क पूरी नहीं बन जाती, तब तक हैवी ट्रैफिक को पहले की तरह ही दूसरी सड़कों पर डायवर्ट करने का प्रबंध करने के लिए कहा है। कपूरथला रोड पर करीब एक साल से ट्रैफिक बंद है। पहले सीवरेज की मेन लाइन डालने के लिए सड़क खोदी गई थी। उसके बाद फोरलेनिंग का काम शुरू हुआ। फोरलेनिंग के लिए बेस वर्क का काम पूरा हो गया है। सेंटर वर्ज का काम चल रहा है जिसे करीब 20 दिन और लगेंगे। यह काम निगम ने करवाए हैं। बेस वर्क पर लुक बजरी का काम नेशनल हाईवे अथारिटी ने करवाना है। सरकारी एजेंसी पीडब्ल्यूडी के पास जिम्मेवारी है। सेंटर वर्ज का काम पूरा होने के बाद लुक-बजरी का काम शुरू होगा। तब तक हैवी ट्रैफिक के लिए कपूरथला के लिए रास्ता वाया बस्ती पीरदाद रोड और करतारपुर से किया जा सकता है।
सड़क पर डाले पत्थर कई बार गाड़ियों के नीचे आकर स्लिप करने से दुकानों के शीशे भी टूट चुके हैं। -भास्कर
जालंधर। सूरानुस्सी रोड के 1 किलोमीटर हिस्से पर नर्क जैसे हालात हैं। नगर निगम ने मकसूदां चौक से लेकर वोकेशनल इंस्टीच्यूट तक सड़क दो महीने पहले तैयार कर दी थी। लेकिन इससे आगे नहीं बढ़ रहा। इस बीच फैक्ट्रियों के सामने सीवरेज के लिए ये रोड खोदी गई। आज तक इसे बनाया नहीं गया है। इस बीच सीवरेज ब्लाकेज के बाद पानी भी रोड पर भरा हुआ है। इंडस्ट्री संचालक बताते हैं कि रोजाना शाम को जब लेबर को छुट्टी होती है तो रोजाना जाम लग रहा है। कई लोग कच्ची रोड में फंस भी रहे हैं। रोजाना ऑफिस आते हुए खुद भी इंडस्ट्री संचालकों की हालत खराब होती है। वह सारा मसला लेकर नगर निगम कमिश्नर जीएस खैहरा को मिलने की तैयारी में हैं।
पब्लिक डिमांड पर मेयर ने पुलिस अधिकारियों से की बात
bho_Deva hin_Deva hin_Deva hin_Deva hin_Deva hin_Deva hin_Deva